**Алматы облысы**

**Райымбек ауданы**

**Бестөбе орта мектебі**

**Бала- біздің болашағымыз.**

**Психолог : Абдикеримова .Н**

**Тақырыбы : Бала- біздің болашағымыз.**

**Мақсаты :**

1. Бала тәрбиесіне ата-ана мен ұстаздың жауапкершілігін арттыру .

2. Қоғамда қиын бала болдырмау үшін ата-ана мен мұғалім арасында үйлесімді жұмысты жолға қою.

**Көрнекілігі :** Өсиет сөздер, тест сұрақтартары , қабырға газеттері .

**Кіріспе бөлім :**

Адамзаттың өмірдегі қымбаттысы , көз қуанышы – бала . Бала – дербес тұлға . Оның бойындағы табиғи қасиеттер, адамгершілік құндылықтары отбасында, мектепте, әлеуметтік ортада нәрленеді, толысып , әрленеді. « Бала нені білсе жастан, ұядан- өле – өлгенше соны таныр қиядан» деген нақылдың астарында қаншама мән-мағана жатыр. « Бала істеген жауыздықтың жазасын » тәрбиешісі көреді деген. Бұл орайда мектептің де ролі зор. Өйткені , отбасы тәрбиесі мен мектептегі тәрбие бір- бірімен тығыз байланысты. Баланың басты ұстазы – ата- анасы. Бала ата-анасының, ата-ана баласының жан-дүниесін түсінбейінше , іс алға баспайды . Ата-ана мұғалімге көмекші , сенімді тірек болса , мұғалімде сондай болуы керек. Екі жақты байланыс нығайғанда ғана , барлық күрделі мәселелердің түйіні шешіледі.

**Негізгі бөлім :**

Отбасындағы , мектептегі бала тәрбиесі қандай ?

Келіңіздер , осы тақырып төңерегінде пікір алысайық.

І . Ой қозғау .

**Ата-аналарға сұрақ:**

1. Балаңыздың білім алуына көп көңіл бөлесіз бе ?
2. Білім алуына жағдай жасадым деп ойлайсыз ба ?
3. Мектептен үйге келгенде көңіл –күйіне мән бересіз бе ?
4. Балаңыздың достарын білесіз бе ?

**Ұстаздарға сұрақ :**

1. Баланы қабілетті , қабілетсіз деп бөлесіз бе ?
2. Баламен қарым- қатынаста ата-ананың қызметі сізді қызықтыра ма ?
3. Баланың білім алуы мен тәрбиесіне жауаптымын деп ойлайсың ба ?
4. Сабақта баланың көңіл –күйіне мән бересіз бе ?

**Оқушыларға сұрақ :**

1. Білім алуда саған жауапты кім деп ойлайсың ?

2. Саған ұстазыңның қандай қасиеттері ұнайды ?

3. Сынып жетекшісі мен ата-ана арасындағы қарым-қатынас қандай болуы керек ?

**ІІ. Кездейсоқ жағдайдан шығу .**

**Ата-аналарға :**

* Сіз тәрбиелі отбасы иесісіз. Бірақ, балаңыздың жат әрекеттерге бой алдырып бара жатқанын байқадыңыз. Балаңызды қалай қорғап қаласыз ?

**Ұстаздарға :**

* Сіз сыныпты тыныштандырып , сабақты бастап кеттіңіз . Бір уақытта оқушының қатты күлкісі естілді . Сіз тосыннан ештеңе айтып үлгермей , оған таңдана қарап едіңіз, ол сізге тіке қарап « Сіз сабақ түсіндірген кезде менің сізге қарап , күлкім келеді», -деді. Сіз қандай шара қолданасыз ?

**Оқушыға :**

* Сен би кешіне баруға достарыңмен уәделесіп қойдың .

Ата-анаң рұқсат бермеді . Бұл жағдайдан қалай шығасың ?

ІІІ. Психологиялық сараптама .

Тестердің жауабынан жинақтаған ұпайларына қарап , бағыт- бағдар беріледі .

**Қорытынды**

Қадірлі Ұстаздар, ата-аналар , « Отбасында берілген тәрбие жігеріңді құм қылып , жерге қаратпасын десең , балаға кішкентайынан түзу тәрбие бер » деп, ата-бабамыз айтқандай, бала тәрбиесіне уақытында көңіл бөліп , еліміздің инабатты, адамгершілігі мол, білімді, саналы ұрпақ тәрбиелейік . Егер ата-ана мен мектеп өзара тығыз байланыста болса, балаларға бірдей талап қойып отырса , тәуелсіз еліміздің ұл-қыздары жан-жақты дамыған азамат болып шығары сөзсіз.

Бала

Ата-ана

Мұғалім

**Ұстаздарға сұрақ :**

1. **\Баланы қабілетті , қабілетсіз деп бөлесіз бе ?**
2. **Баламен қарым- қатынаста ата-ананың қызметі сізді қызықтыра ма ?**
3. **Баланың білім алуы мен тәрбиесіне жауаптымын деп ойлайсың ба ?**
4. **Сабақта баланың көңіл –күйіне мән бересіз бе ?**
5. **Сіз сыныпты тыныштандырып , сабақты бастап кеттіңіз . Бір уақытта оқушының қатты күлкісі естілді . Сіз тосыннан ештеңе айтып үлгермей , оған таңдана қарап едіңіз, ол сізге тіке қарап « Сіз сабақ түсіндірген кезде менің сізге қарап , күлкім келеді», -деді. Сіз қандай шара қолданасыз ?**

« Ырыс-ынтымаққа жолығады , дәулет-бірлікпен толығады » деп Елбасымыз жолдауында айтқандай , ынтымақ пен бірліктің артуына барынша күш-жігеріміз бен білімімізді аямай жұмсайық .

**Психологиялық дайындық**

Әрбір сабақ-үйрену ,ұғу, ұлағат,

Әрбір ісің –тірлік,, тірек , адамдық

Әрбір сөзің шындық, бірлік, адамдық

Білім деген –менің жарқын көңілім,

Білім деген шаттық толы көңілім,

Білім деген-әнім болып төгілдің

Білім деген –болашағы өмірдің .

Талмасын қанат, сөнбесін үміт,

Армандар алға жалғансын .

Соқса дадауыл, өрт болып өмір,

Қанаттар балғын талмасын.

Ұстазсыз жанда сөнбек күн.

Шәкіртсіз өмір-айсыз түн.

Көрінсін талабы еңбектің.

Абыройы арта берсін еңбектің

**Психологиялық жұмыстың моделі**

**Жұмыс істеу бағыттары**

**Адамгершілік психологиялық**

**тәрбиесі**

**Имандылық тәрбие**

**Әлеуметтік –психологиялық**

**тәрбие**

**ққ тәрбие**

**Салауаттылық тәрбие**

**Жұмыс жүргізу бағыттары**

**Құқықтық-психологиялық тәрбие**

**Этика/әдеп/этикалық тәрбие/әсемдік/**



Жеке кеңес, Әңгіме

**Психологиялық жұмыс барысында мектеп оқушыларын зерттеуде қолданылатын әдістер .**

Оқушыларды зерттеудің әдістері

Оқушылардың тұрмыстық және тәрбие жағдайын зерттеу

**Сауалнамалар**

**Оқушыны сырттай бақылау.**

**Шығарма жазу**

Қарым-қатынас дағдыларын қалыптастыру .

Мұғалімдер

мен жұмыс

Ата-аналармен жұмыс

Психолог

**Оқушылармен жұмыс**

Психологиялық ағарту , психологиялық түзету

Психодиагностика және кеңес беру

**Мектептегі психолог жұмысының басты мақсаты :**

Білімді, мәдениетті , шығармашыл, әдепті , парасаты мол, белсенді және азаматтық құндылықтары толысқан тұлға қалыптастыру . Оқушыны жеке тұлға ретінде жан-жақты зерттеу, білу- оның даму бағытын айқындаудың басты шарты. Оқушылардың қызығушылығы мен танымдық әрекеттерін және бейімділігін анықтау.Оқушы бойындағы жағымсыз қылықтарды анықтап, оны болдырмау. Жеке тұлғаның ой-өрісі мен біліктілігі, логикалық ойлау қабілеті мен сөйлеу мәнерінің дұрыс қалыптасуына , жеке тұлғаның дарындылық, шығармашылық мүмкіндіктерінің толықтай ашылуына көмектесу, олардың психикалық дамуындағы ауытқушылықты болдырмаудың жолдарын іздестіру , мұғалімдер ұжымында психологиялық ахуалды қалыптастыру, ата-аналар үшін психологиялық сауаттандыру жолдарын қарастыру, жеке тұлға ерекшелігін ескеріп, жан-жақты түрде терең зерттеу болып табылады . Мектепте психолог жеке тұлғаны зерттеуде үнемі тиімді әдістемелік жүйені іздестірумен қатар, жеке тұлғаның физиологиялық, психологиялық ерекшеліктерін ескере отырып, ой-өрісі мен сана- сезімінің психологиялық дамуына ерекше назар аудару .

**Мектеп ұстаздарының психологиялық ахуалын зерттеу сауалнамасы**

1.Сіз өзіңізге сенімдісіз бе ?

2. Сіз өзіңіздің мамандығыңызға қанағаттанасыз ба ?

3. Адамдармен қарым-қатынастық стиліңіз қандай ?

4. Өзіңіздің мектебіңізге деген көзқарасыңыз қандай ?

5. Өзіңіздің қасыңыздағы әріптестеріңіз туралы пікіріңіз қандай ?

6 Ұжымға өз пайымдауыңызға мінездеме беріп өтсеңіз .

7. Мектеп ұжымына сіздің ұсынысыңыз.

Аты-жөніңіз--------------------------------------------------